
Uznesenie Okresný súd Prievidza v právnej veci starostlivosti o maloleté deti A., a to A., nar. XX.X. XXXX, B., nar. X.X. XXXX, zast. Úradom práce, sociálnych vecí a rodiny Prievidza, t.č. deti A. C. D., deti rodičov: E. A., nar. XX.X. XXXX, bytom F., G. D. . XX/X, A. H., nar. X.XX. XXXX, bytom F., B. D. D. XX/X, t.č. I. J., o nariadenie neodkladného opatrenia, takto rozhodol: I. N a r i a ď u j e , aby maloleté deti A. A., nar. XX.X. XXXX a B. A., nar. X.X. XXXX t.č. umiestnené v A. C. D. boli naďalej u m i e s t n e n é a p o n e c h a n é v starostlivosti A. C. D. č. X, IČO XXX XXX, a to do právoplatnosti konania vo veci samej o nariadenie opakovaného výchovného opatrenia, ktoré súd začne z úradnej moci. odôvodnenie: 1/ Úrad práce, sociálnych vecí a rodiny Prievidza správou z 27.2. 2025 podal podnet na nariadenie neodkladného opatrenia, ktorým navrhuje odovzdať obe maloleté deti do A. C. D. D. .X. Svoj návrh odôvodnil nasledovne: Spisovú dokumentáciu maloletých detí úrad na oddelení sociálnoprávnej ochrany detí a sociálnej kurately eviduje od decembra 2017 v súvislosti s výkonom funkcie kolízneho opatrovníka v konaní návrhu matky na zverenie detí do osobnej starostlivosti a určenie výživného. Rozsudkom Okresného súdu Prievidza č. k. 14P/24/2017-71 zo dňa 15.06.2018, právoplatného dňa 19.07.2018 boli maloleté deti zverené do osobnej starostlivosti matky a otec A. H., nar. XX.XX.XXXX, bol zaviazaný plnením vyživovacej povinnosti vo výške 30% zo sumy životného minima. Vo veci starostlivosti o maloleté deti úrad vykonával aj funkciu kolízneho opatrovníka v konaní o zvýšenie výživného. Rozsudkom Okresného súdu Prievidza č. k. 11P/2/2021-97 zo dňa 19.08.2021, právoplatného dňa 16.10.2021 bol návrh matky zamietnutý. Následne Rozsudkom Okresného súdu Prievidza č. k. 8P/23/2022-37 zo dňa 26.08.2022, právoplatného dňa 23.09.2022 bola vyživovacia povinnosť otca zvýšená na sumu 70€ mesačne na každé z maloletých detí. Zabezpečovanie starostlivosti o maloleté deti úrad pravidelne sledoval v súlade s plánom sociálnej práce, za súčinnosti participujúcich subjektov Mesta F., ošetrujúcej lekárky maloletých detí B. K. a Základnej školy B. L. M. F., ako aj vykonávanými pohovormi s rodičmi a maloletými deťmi v rámci terénnej sociálnej práce v prirodzenom prostredí. V mesiaci január 2024 matka úradu uviedla, že má obavu zo správania maloletých detí a s poukazom na ich protiprávne konanie, klamstvá a krádeže, čo ohrozovalo ich život, zdravie a priaznivý psychický, fyzický a sociálny vývin, žiadala o umiestnenie maloletých detí do špecializovaného výchovného zariadenia. Na základe uvedeného boli maloleté deti Uznesením Okresného súdu Prievidza č. k. 15P/3/2024-23, neodkladným opatrením odovzdané a dočasne umiestnené do Diagnostického centra C. X, N.. Následne bol Rozsudkom Okresného súdu Prievidza č. k. 15P/9/2024-33 zo dňa 11.04.2024, právoplatného dňa 15.05.2024, predĺžený pobyt maloletých detí v uvedenom zariadení a nad ich
výchovou bolo nariadené výchovné opatrenie na zabezpečenie odbornej diagnostiky – pobyt v zariadení, ktoré vykonáva odbornú diagnostiku a to po dobu do 30. júna 2024. V správe z psychologického vyšetrenia a pozorovania dieťaťa v diagnostickom centre, ktorá bola úradu doručená dňa 30.05.2024, sa okrem iného uvádzalo, že chlapci sa naďalej učia prijať konštruktívnu kritiku a poučiť sa z nej, pričom zaznamenali posun vpred v porovnaní so začiatkom pobytu. Naďalej je však potrebné posilňovať a pomáhať im budovať vhodnú hodnotovú orientáciu, nie len peňažné hodnoty vecí a viesť ich k samostatnosti. U obidvoch sa prejavovalo nevhodné správanie a porušovanie pravidiel. U A. pomohlo k zlepšeniu správania aj nastavenie medikácie, u B. ide o účelové správanie. Diagnostické centrum v závere svojej správy tiež odporúčalo, aby maloleté deti, aj po ukončení pobytu v diagnostickom centre, zostali v pedopsychiatrickej a psychologickej starostlivosti. Vzhľadom na prítomnosť problémového správania maloletých detí doma aj v škole, diagnostikovanej poruche pozornosti a podmienok, v ktorých rodina žije, diagnostické centrum odporúčalo, aby maloleté deti boli po ukončení pobytu ďalej umiestnení do liečebno-výchovného sanatória. Okresný súd Prievidza Rozsudkom č. k. 15P/75/2024 zo dňa 22.08.2024, právoplatným dňa 02.09.2024, opakovane nariadil výchovné opatrenie, ktorým dočasne odňal maloleté deti A. A., nar. XX.XX.XXXX a B. A., nar. XX.XX.XXXX z osobnej starostlivosti matky a na účely zabezpečenia odbornej pomoci, maloletým deťom nariadil pobyt v A. C. D. a to po dobu najviac šesť mesiacov s tým, že lehota šesť mesiacov sa počíta dňom nástupu oboch detí do zariadenia. Maloleté deti A. a B. boli dňa 09.09.2024 na základe uloženého výchovného opatrenia umiestnené do vyššie uvedeného zariadenia. Úrad pravidelne vykonával návštevy detí v zariadení za účelom sledovania fyzického, psychického a sociálneho vývinu maloletých detí. Liečebno-výchovné sanatórium počas vykonaných návštev úradu nehlásilo žiadne závažné problémy v správaní maloletých detí a vyjadrovalo sa, že maloletým deťom je poskytovaná odborná pomoc a výchovné opatrenie plní svoj účel. Nakoľko matka o maloleté deti počas ich pobytu v liečebno-výchovnom sanatóriu nejavila dostatočný záujem, pravidelne sa s nimi nekontaktovala a nedokázala zabezpečiť krátkodobý pobyt maloletých detí v jej domácnosti a tiež z dôvodu, že matka pri zabezpečovaní starostlivosti bratovi maloletých detí, E. A., nar. XX.XX.XXXX nedokázala vytvoriť pravidelný režim, zodpovedne pristupovať k plneniu jeho školských povinností a nastaviť výchovné pravidlá, úrad vydal v mesiaci december 2024 odporúčanie na vykonávanie opatrení sociálnoprávnej ochrany detí a sociálnej kurately pre Centrum pre deti a rodiny H. na vykonávanie opatrení v centre ambulantnou a terénnou formou. Na základe vydaného odporúčania sa dňa 23.01.2025 konalo prvého stretnutie s Centrom pre deti a rodiny v rámci pomoci, počas ktorého bolo zistené, že matka maloletých prekonala inú cievnu mozgovú príhodu a bola jej diagnostikovaná ľavostranná ataktická hemiparéza, iná generalizovaná epilepsia, v dôsledku čoho je aktuálne imobilná a potrebuje pomoc pri zvládaní každodenných činností. V súčasnosti matke s riešením jej životnej situácie pomáha Centrum pre deti a rodiny ako aj sociálne pracovníčky zariadenia O., n.o. F., ktoré matku sprevádzajú na potrebné vyšetrenia odporúčané odbornými lekármi. Spolupráca s rodinou aj spolu s centrom pre deti a rodiny bola nastavená tak, že sa budú môcť maloleté deti vrátiť do prirodzeného rodinného prostredia. Dňa 26.02.2025 bola úradu doručená správa Liečebno-výchovného sanatória, v ktorej sa okrem iného uvádza, že matka sa nezaujímala o učebné a výchovné výsledky maloletých, počas pobytu sa s maloletými iba šesťkrát telefonicky skontaktovala. Liečebno-výchovné sanatórium vo svojej správe odporúča, aby maloleté deti zotrvali v zariadení do konca školského roka 2024/2025, nakoľko by zmena prostredia mohla narušiť doterajší progres v oblasti správania, vzdelávania a emočnej stability u maloletých detí. (Príloha 2) S poukazom na odporúčanie z LVS a taktiež na skutočnosť, že dňa 08.03.2025 uplynie trvanie lehoty nariadeného výchovného opatrenia, na základe ktorého sú maloleté deti A. a B. umiestnení v A. C. D. D. X úrad navrhuje, aby súd vydal neodkladné opatrenie, ktorým obe deti odovzdá do starostlivosti A. - M. C. D.. 2/ K správe boli pripojené záznamy z 29.1. 2025 a z 5.2. 2025 o priebehu vykonávaných opatrení terénnou formou Centrom pre deti a rodiny H. s cieľom budovania poradenského vzťahu, sociálnej diagnostiky, zisťovania anamnestických údajov, aktivity s maloletými. Z výkonu sociálnej práce v rodinnom prostredí vyplynulo, že matka sa zdržuje v domácom prostredí, maloletý E. je v materskej škole, matka si plnila zadané úlohy, telefonicky kontaktovala A. a B. v zariadení, chlapci mali radosť, cíti sa lepšie cvičí, podrobuje sa odborným vyšetreniam, mala negatívny test na prítomnosť omamných a psychotropných látok. Rodine boli stanovené ďalšie úlohy, predovšetkým udržiavať telefonický kontakt s A. M. D. a s maloletými deťmi. Zo záznamu z 20.2. 2025 vyplynulo, že matka sa podrobuje
odborným lekárskym vyšetreniam, zdravotne s a cíti lepšie, maloleté deti A. a B. kontaktuje v zariadení. Matka bola podporená v role rodiča, vedená k dôslednej spolupráci s odbornými ambulanciami, k dodržiavaniu stanovenej medikamentóznej liečby, k dennému cvičeniu podľa odporúčaní lekára, bola podporená v zabezpečovaní riadnej starostlivosti o maloletého E. v rámci aktuálnych zdravotných možností. 3/ Z komplexnej správy o maloletom A. A. z 21.2. 2025 vyhotovenej A. C. D. vyplýva psychologické hodnotenie s odporúčaním vytvárať u maloletého prostredie, ktoré mu umožňuje rozvíjať tvorivosť, využívať kreativitu, čím sa predchádza frustrácii a impulzívnym reakciám, poskytovať mu možnosť samostatného rozhodovania v rámci stanovených hraníc, aby mal dostatok priestoru na realizáciu svojich nápadov, ak sú tieto podmienky splnené dokáže byť veľmi produktívny, nadšený a efektívne spolupracovať. Ďalej bolo vypracované hodnotenie zamestnancov v jednotlivých oblastiach činnosti, správania maloletého a bolo konštatované, že počas pobytu dieťaťa nepravidelne telefonujú starí rodičia, matka dvakrát, o jeho učebných a výchovných výsledkoch sa zatiaľ nikto nezaujímal, spolu s bratom bol počas vianočných prázdnin u matky. Ďalej bola podaná správa z vyučovacieho procesu, bolo konštatované, že počas pobytu v zariadení žiak spolupracuje na hodinách, cez prestávky sedí a vyrába si rôzne náramky a darčeky, zlepšila sa jeho organizácia, upratuje si, menej sa hojdá a otáča, iniciuje slovné konflikty so spolužiakmi, keď má väčšiu voľnosť. Zo záveru hodnotenia vyplýva odporúčanie, aby maloletý zotrval v zariadení do konca školského roka 2024/2025, nakoľko by zmena prostredia mohla narušiť doterajší progres v oblasti správania, vzdelávania a emočnej stability. Z komplexnej správy o maloletom B. A. z 21.2. 2025 vyhotovenej A. C. D. vyplýva psychologické hodnotenie s odporúčaním zohľadňovať jeho potrebu istoty a vonkajšej podpory pri emočne náročných situáciách, dôležité je poskytovať mu priestor na vlastné uvažovanie a korekciu svojho pohľadu, posilňovať jeho schopnosti sebareflexie a racionálneho hodnotenia situácii, čoč mu môže pomôcť pri stabilnejšej emočnej regulácii a posilnení sebadôvery. Ďalej bolo vypracované hodnotenie zamestnancov v jednotlivých oblastiach činnosti, správania maloletého a bolo konštatované, že počas pobytu dieťaťa telefonujú starí rodičia, matka šesťkrát, o jeho učebných a výchovných výsledkoch sa zatiaľ nikto nezaujímal, spolu s bratom bol počas vianočných prázdnin u matky. Ďalej bola podaná správa z vyučovacieho procesu. Zo záveru hodnotenia vyplýva odporúčanie, aby maloletý zotrval v zariadení do konca školského roka 2024/2025, nakoľko by zmena prostredia mohla narušiť doterajší progres v oblasti správania, vzdelávania a emočnej stability. 4/Z rozsudku OS Prievidza č.k. 15P 75/2024 - 25 zo dňa 22.8. 2024 vyplýva, že súd nariadil výchovné opatrenie , ktorým dočasne odňal maloleté deti a to A. A., nar. XX.X.XXXX a B. A., nar. X.X.XXXX z osobnej starostlivosti matky a na účely zabezpečenia odbornej pomoci maloletým deťom nariadil pobyt v zariadení: A.- M. C. D. D. X, IČO: XXX XXX a to po dobu najviac šesť mesiacov s tým, že lehota šesť mesiacov sa počíta dňom nástupu oboch detí do zariadenia. Z odôvodnenia rozsudku vyplýva, že súd považoval za nevyhnutné pristúpiť k nariadeniu výchovného opatrenia, ktorým dočasne pokračuje v odňatí maloletých detí zo starostlivosti matky a nariadil na účel odbornej pomoci u oboch detí pobyt v zariadení LVS D. po dobu najviac 6 mesiacov s tým, že v prípade ak postoj predovšetkým mal. B. bude zmenený a zariadenie odporučí jeho prepustenie, súd zváži jeho ďalší pobyt aj pred uplynutím 6 mesiacov. Súd tak rozhodol v súlade s § 37 ods. 3 písm. b/ Zákona o rodine, pretože iné miernejšie výchovné opatrenie by neviedlo k náprave maloletých, resp. k zamedzeniu ich škodlivého konania. Samotná matka tvrdila, že predovšetkým A. opäť neposlúchal, kradol, obaja chlapci sú však na seba naviazaní a chcú byť spolu. Biologický otec sa nachádza vo výkone trestu odňatia slobody, takže nemá žiadny pozitívny vplyv na deti. Za stavu, že samotné centrum vzhľadom na správanie a nadstavenie deti odporúča ich ďalšie umiestnenie do LVS, súd nezistil žiadnu inú možnosť, ako nariadiť, aby obe maloleté deti boli naďalej umiestnené v LVS D., a to najviac po dobu 6 mesiacov, v rámci ktorej samozrejme platia pravidlá sanatória, a to že počas prázdnin má zaradenie prerušenú prevádzku. 5/ Podľa § 360 ods. 1,2 CMP neodkladné opatrenie možno nariadiť aj bez návrhu v konaniach, ktoré možno začať aj bez návrhu. Ak súd nariadi neodkladné opatrenie bez návrhu pred začatím konania vo veci samej, začne konanie vo veci samej alebo poučí účastníkov o možnosti podať návrh na začatie konania vo veci samej.
Podľa § 2 ods. 1 CMP v spojitosti s § 325 ods. 1 CSP neodkladné opatrenie môže súd nariadiť, ak je potrebné bezodkladne upraviť pomery alebo ak je obava, že exekúcia bude ohrozená. 6/Vychádzajúc zo skutkových zistení v predmetnej veci a citovaných ustanovení zákona dospel súd k záveru, že vo veci je na základe podnetu Úradu práce, sociálnych vecí a rodiny Prievidza potrebné nariadiť neodkladné opatrenie, ktorým súd rozhodne o opätovnom umiestnení a ponechaní detí v starostlivosti sanatória, v ktorom sa maloleté deti nachádzajú. Nejde pritom o neodkladné opatrenie podľa § 367 CMP, pretože deti sú aktuálne umiestnené v predmetnom zariadení na základe predchádzajúceho rozhodnutia súdu. V konaní je preukázané, že počas pobytu detí v zariadení neboli hlásené žiadne závažné problémy v správaní maloletých detí, deťom je poskytovaná odborná pomoc a výchovné opatrenie plní svoj účel. Úrad inicioval stretnutia s Centrom pre deti a rodiny Prievidza a poskytoval matke a rodine odbornú pomoc, viedol matku ku kontaktu s oboma deťmi. Matka maloletých detí prekonala cievnu mozgovú príhodu, v dôsledku čoho bola imobilná a potrebuje pomoc pri zvládaní každodenných činností. V súčasnosti jej pomáha Centrum pre deti a rodiny ako aj sociálne pracovníčky zariadenia O., n.o. F., sprevádzajú matku na odborné vyšetrenia. Spolupráca s rodinou aj spolu s centrom bola nastavená tak, že sa budú môcť maloleté deti vrátiť do prirodzeného rodinného prostredia. Aktuálne teda matka nie je schopná zvládnuť výchovu nad oboma deťmi, sama má zdravotné problémy, musí jej byť poskytovaná pomoc a podpora a s prihliadnutím aj na odporúčanie z LVS na obe maloleté deti je v najlepšom záujme oboch detí ich naďalej ponechať v liečebnovýchovnom sanatóriu. Preto aj podľa názoru súdu je daná potreba neodkladnej úpravy pomerov, a to vo forme opätovného umiestnenia a ponechania detí do LVS D. na čas do ukončenia školského roka 2024/2025. Aktuálne nie je možný návrat detí do prirodzeného prostredia bez toho, aby nebol narušený doterajší progres v oblasti správania, vzdelávania a emočnej stability oboch maloletých detí. 7/ Podľa § 376 ods. 3 CMP súd nerozhodoval o nariadení výkonu rozhodnutia, keďže maloleté deti sa nachádzajú v uvedenom zariadení. 8/ Súd v samostatnom konaní začne ex offo v súlade s § 360 ods. 2 CMP konanie vo veci samej o nariadení výchovného opatrenia – dočasného odňatia maloletých detí z osobnej starostlivosti rodičov a na účely odbornej diagnostiky u oboch detí nariadenie pobytu v zariadení A. C. D. D. X, IČO XXX XXX. Poučenie: Proti tomuto rozhodnutiu možno podať odvolanie v lehote 15 dní odo dňa jeho doručenia na Krajský súd v Žiline. Odvolanie sa podáva na Okresný súd Prievidza. Odvolanie musí obsahovať okrem všeobecných náležitostí (označenie súdu, ktorému je určené, kto ho robí, ktorej veci sa týka, čo sa ním sleduje, spisovú značku konania, podpis), označenie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa toto rozhodnutie považuje za nesprávne (odvolacie dôvody) a čoho sa odvolateľ domáha. Neodkladné opatrenie je vykonateľné vyhotovením.

